cyanic-selkie/wikianc huggingface dataset:
ვლორის რაიონი
ვლორის რაიონი (Rrethi i Vlorës) — ერთ-ერთი ალბანეთის 36 რაიონიდან. ვლორის ოლქის ნაწილი. 2010 წლის მონაცემებით მისი მოსახლეობა 151 314 ადამიანს შეადგენს. რაიონი განფენილია 1 609 კმ²-ზე. ის ქვეყნის სამხრეთ-დასავლეთ ნაწილში მდებარეობს და მისი ადმინისტრაციული ცენტრია ვლორე.
ადმინისტრაციული დაყოფა
რაიონი 13 მუნიციპალიტეტს მოიცავს. ესენია:
სქოლიო
კატეგორია:ალბანეთის რაიონები
Sins of a Solar Empire
„Sins of a Solar Empire“ (მზის იმპერიის ცოდვები) — რეალური დროის სტრატეგიის ჟანრის ვიდეო თამაში 4X-ის ელემენტებით. შემუშავებულია Ironclad Games-ის და გამოქვეყნებულია Stardock Entertainment-ის მიერ 2008 წელს. მეორე ნაწილის ანონსი შედგა 2022 წლის სექტემბერში.
სიუჟეტი
სიუჟეტი, როგორც ასეთი, თამაშში არ არსებობს. მოქმედება მიმდინარეობს დაუდგენელ დროს და ადგილას, ხოლო წინამორბედ მოვლენებზე ცნობილი ხდება თამაშის დასაწყისში მოთხრობილი ვიდეოკადრებით. ძირითადი ფრაქციებია ინდუსტრიული სავაჭრო საგანგებო კოალიცია, ფსიონიკური მომავალთა ერთობა და უცხოპლანეტელი ვასარები.
ვასარები
ათობით ათასი წლის წინ გალაქტიკის ცენტრის რეგიონში დომინირებდა ვასარების დესპოტური იმპერია, რომელიც დაინგრა ამოუცნობი მოვლენის შედეგად — კავშირი შეწყდა ცენტრალურ პლანეტებთან. სანამ დანარჩენები ცდილობდნენ მიზეზის გარკვევას, სიჩუმემ მოიცვა სხვა პლანეტებიც. სამხედრო ფლოტმა ბრმად შეუტია უხილავ მტერს, რომელიც იმპერიის შიდა სისტემებიდან გამოდიოდა და უკვალოდ გაქრა — მხოლოდ ერთ-ერთ სასაზღვრო კოლონიასთან გამოჩნდა დაზიანებული საბრძოლო ხომალდი, მისი ეკიპაჟი ჭკუიდან იყო შეშლილი. ვინც გაქცევა შეძლო, სანამ სიჩუმემ მათ პლანეტებამდე მიაღწია, დროთა განმავლობაში შექმნეს ლტოლვილთა ფლოტი, რომელიც უკვე ათი ათასი წელია გალაქტიკაში დახეტიალობს და გზად ტოვებს გამაფრთხილებელ შუქურებს. იგი დროებით ჩერდება შემხვედრ სისტემებში მარაგების შესავსებად, რომ გააგრძელოს გზა, მაგრამ უკან დატოვებული შუქურები დროთა განმავლობაში აუცილებლად დუმდებიან — უცნობი მტერი, რომელმაც გაანადგურა ვასარების იმპერია, დღემდე მიჰყვება მათ კვალს.
საგანგებო სავაჭრო კოალიცია
ათი ათასი წლის შემდეგ, ადამიანებით დასახლებული კოსმოსის ერთ-ერთ რეგიონში, რომელიც მრავალრიცხოვანი ომების შედეგად ბოლოს და ბოლოს დამოუკიდებელ და იზოლირებულ კოლონიებად დაიშალა, გავლენა მოიპოვა სავაჭრო ორდენმა, რომელმაც მრავალი პლანეტა გააერთიანა. ორდენის წევრ ყოველ პლანეტას საკუთარი თვითმმართველობა, კულტურა და იდეოლოგია ჰქონდა, მაგრამ სხვა პლანეტებთან ურთიერთობაში ემორჩილებოდა ორდენის მკაცრ წესდებებს. ათასი წლის განმავლობაში მშვიდობა სუფევდა, ომის შესახებ ცოდნის მიღება შეიძლებოდა მხოლოდ მუზეუმებში და ისტორიულ ქრონიკებში, ხოლო კონფლიქტები წყდებოდა სავაჭრო გარიგებებისა და ემბარგოების საშუალებით. მაღალი ინდუსტრიალიზაციისა და სავაჭრო გარიგებების წყალობით ორდენმა აუწერელი სიმდიდრე დააგროვა.
მომავალთა ერთობა
სავაჭრო ორდენის არსებობის დასაწყისში, როდესაც იგი აერთიანებდა გარშემორტყმულ პლანეტებს, დასახლებული კოსმოსის განაპირა რეგიონებში აღმოაჩინეს იზოლირებული კოლონია, რომლის მოსახლეობა აქტიურად იყენებდა ისეთ კიბერნეტიკულ და გენურ ტექნოლოგიებს, რომლებიც ორდენის წესდებით დაუშვებელი იყო. ამ ტექნოლოგიების გამოყენების შედეგად ადგილობრივ მოსახლეობაში განვითარდა უცნაური კოლექტივიზმის გრძნობა, რაც შემდგომში ტელეპათიაში და სხვა ფსიონიკურ შესაძლებლობებში გადაიზარდა. ორდენმა გამოიყენა ხელთარსებული სამხედრო ძალები და ეს ხალხი გამოუსწავლელ კოსმოსში, თავისი რეგიონებიდან შორს, განდევნა. ასეთმა უხეშმა მოპყრობამ მათ კოლექტიურ ფსიქიკაზე დატოვა რისხვის მქონე ანაბეჭდი, რაც შემდგომ თაობებსაც გადაეცათ — სიძულვილი სავაჭრო ორდენის მიმართ და შურისძიების დაუოკებელი წყურვილი. შემდგომი ათასი წლის განმავლობაში ისინი ძლიერდებოდნენ, ქმნიდნენ ახალ ტექნოლოგიებს და ავითარებდნენ საკუთარ ფსიონიკურ უნარებს, რომ შური ეძიათ თავიანთი წინაპრების უსამართლო განდევნისთვის. მათი კოლექტიური ფსიქიკა გახდა ერთობა, რომელმაც მათ სოციუმში საკრალური მნიშვნელობა შეიძინა, ხოლო საკუთარ თავს უწოდებენ მომავალთ.
ომი
სავაჭრო ორდენის ათასწლიანი მშვიდობიანი არსებობა დასრულდა, როდესაც მათ რეგიონში შეიჭრა ვასარების ლტოლვილთა ფლოტი. ვასარებმა გზად შემხვედრი დაუცველი პლანეტები თვალის დახამხამებაში დაიპყრეს, ხოლო მათი მოსახლეობა დაიმონეს. პასუხად ორდენმა საუკუნეების განმავლობაში დაგროვილი სიმდიდრე გამოიყენა სრული მილიტარიზაციისთვის და ოფიციალურად გარდაიქმნა სავაჭრო საგანგებო კოალიციად. კოალიციამ მაღალინდუსტრიული პლანეტების საშუალებით დაიწყო სამხედრო ხომალდებისა და იარაღის მასშტაბური წარმოება უცხოპლანეტელი დამპყრობლების განსადევნად. ვასარები ტექნოლოგიურად ბევრად აღემატებოდნენ ადამიანებს, მაგრამ შემდგომი წლების განმავლობაში კოალიციამ მათი შემოსევა მოიგერია და თავად გადავიდა შეტევაზე. თუმცა, ვასარების შემოსევიდან ათი წლის შემდეგ, კოალიციას ზურგში დაარტყა მომავალთა ერთობამ. საბოლოო ჯამში ომი სამმხრივი გახდა — მომავალნი ესწრაფვოდნენ კოალიციის განადგურებას შურისძიებისთვის, კოალიცია ცდილობდა კონტროლქვეშა პლანეტების გამაგრებას იმ იმედით, რომ მტრები გამოიფიტებიან და იძულებულნი გახდებიან მშვიდობას დათანხმდნენ, ხოლო ვასარები ცდილობდნენ რესურსების მარაგების შევსებას და გზის გაგრძელებას იდუმალი მტრის გამოჩენამდე. შემდგომი ათწლეულების განმავლობაში სამივე მხარე მრავალ მეთოდს იყენებდა ომის დასასრულებლად, მაგრამ ყველა მათგანი უშედეგო აღმოჩნდა. საბოლოო ჯამში, ომის დაწყებიდან ოცდაათი წლის შემდეგ, მოხდა აჯანყება — სამივე მეომარ მხარეს გამოეყო მეამბოხეთა ფრაქცია, რომელიც მიზნების მიღწევას საკუთარი გზებით ესწრაფვოდა. კოალიციის მეამბოხეები უკმაყოფილონი იყვნენ მისი თავდაცვითი ომის სტრატეგიით და ეწრაფვოდნენ მტრების განადგურებას ტოტალური ომის საშუალებით, მომავალთა მეამბოხეებში გავრცელდა მოსაზრება, რომ მათმა შურისძიების წყურვილმა შებილწა ერთობა და საჭიროა მისი განწმენდა, რამაც მასშტაბური შინა ომი გამოიწვია, ხოლო ვასარების მეამბოხეებმა ჩათვალეს, რომ იდუმალი მტრის მოსვლამდე საჭიროა ადამიანებთან მოლაპარაკება და, თუ შესაძლებელი გახდება, მათი თან წაყვანა.
გეიმპლეი
თამაშის ყოველ პარტიაში მიზანს წარმოადგენს რომელიმე გზით გამარჯვების მიღწევა სტრატეგიულ რუკაზე. რუკა წარმოადგენს ძალზე გამარტივებულ პლანეტურ სისტემას (თუმცა ასტრონომიულად არასწორს), სადაც ყოველი პლანეტა დაკავშირებულია სხვებთან ე.წ. ფაზური გზებით, რაც ზესინათლური გადაადგილების საშუალებას იძლევა. კერძოდ ვასარებს შეუძლიათ ფაზური კარიბჭეების მშენებლობა, რაც მათ საშუალებას აძლევს იმოძრაონ ფაზური გზების გვერდის ავლით. სხვადასხვა სახის პლანეტები მფლობელებს სხვადასხვა სახის ბონუსებს აძლევენ, რომელთა შორის ასევე შეიძლება იყოს უნიკალური არტეფაქტები. მოთამაშის მიზანია რესურსების შეგროვება, სამხედრო ფლოტების მშენებლობა და მტრის ტერიტორიების დაკავება და თავისის დაცვა. რესურსების სახით თამაშში გვხვდება კრედიტები, ლითონები და კრისტალები.
გათვალისწინებულია მხოლოდ კოსმოსური ბრძოლები, პლანეტების დაპყრობა შემოიფარგლება მათი ორბიტული დაბომბვით დასახლებების განადგურებამდე და შემდეგ საკუთარი კოლონიური ხომალდებით დასახლება. მოცემულია კოსმოსური ხომალდების მრავალფეროვანი კლასიფიკაცია, მათ შორის განსაკუთრებული ადგილები უკავიათ მძიმე ფლაგმანურ ხომალდებს (აქვთ მძლავრი უნიკალური შესაძლებლობები და მათი რაოდენობა შეზღუდულია) და ზემძიმე ტიტანებს (შესაძლებელია მხოლოდ ერთის აშენება). ყოველი მხარისთვის მოცემულია უნიკალური ტექნოლოგიური ხე, რომელიც ხელმისაწვდომს ხდის მრავალი მახასიათებლის გაუმჯობესებას და მაღალტექნოლოგიური ნაგებობებისა და ხომალდების მშენებლობას.
ყოველი პლანეტისთვის გათვალისწინებულია გრავიტაციული ველი, რომლის ფარგლებშიც, — პლანეტის, ტექნოლოგიებისა და არსებული ნაგებობების მიხედვით, — ყოველი ხომალდი ღებულობს გარკვეულ ბონუსებს, დადებითს ან უარყოფითს, ხოლო ფაზური ნახტომის შესრულება შესაძლებელია მხოლოდ ველის კიდეებთან. მაგალითად, თუ პლანეტა წარმოადგენს აიროვან გიგანტს, მის სიახლოვეს აფეთქებული ხომალდი დააზიანებს მეზობელ გემებსაც. პლანეტის მიმდებარე სივრცეში შესაძლებელია სხვადასხვა სამხედრო და სამოქალაქო ნაგებობების მშენებლობა, ვარსკვლავური ბაზებით და თავდაცვითი პლატფორმებით დაწყებული და ნავსაშენებითა და ლაბორატორიებით დასრულებული. ფაზური გზები ასევე შეიძლება მიმართული იყოს ისეთი ანომალიებისკენ, როგორიცაა ნისლეულები, ასტეროიდების გროვები, ჭიახვრელები და ანტიმატერიის წყაროები, რომლებიც გარშემორტყმულ მიდამოში გარკვეულ ბონუსებს ავრცელებენ (ჭიახვრელით ასევე შესაძლებელია ფაზური გზის გვერდის ავლით რუკის სხვა მხარეს მოხვედრა). რუკის ცენტრს ყოველთვის წარმოადგენს ვარსკვლავი. თუ რუკაზე მოცემულია რამდენიმე ვარსკვლავი, მათ შორის ფაზური მოძრაობა შესაძლებელია მხოლოდ თავად ვარსკვლავების მიდამოებიდან.
დამატებები
2009 წლის 25 თებერვალს გამოვიდა მცირე დამატება Entrenchment (სანგრები), რომელმაც დაამატა ფორტიფიკაციული ნაგებობები, ახალი სამშენებლო ხომალდები და გარკვეულწილად შეცვალა ტექნოლოგიური ხე.
2012 წლის 12 ივნისს გამოვიდა დამოუკიდებელი Rebellion (აჯანყება). ყოველი ფრაქცია დაიყო ორ, ლოიალისტურ და მეამბოხე, ქვეფრაქციებად თავიანთი ოდნავ განსხვავებული ხომალდებით, ტექნოლოგიებით და ბონუსებით, დაემატა კორვეტები, ტიტანები და ახალი სახაზო ხომალდები. ასევე განახლდა მრავალი ხომალდისა და ნაგებობის გარეგნული სახე. ყოველი შემდგომი დამატება გათვალისწინებულია მხოლოდ Rebellion-ისთვის.
ზურაბ იარაჯული
ზურაბ იარაჯული (დ. 12 მარტი, 1972, თბილისი, – გ. 16 ივლისი, 1993, სოფ. შრომის მიდამოები) — ქართველი სამხედრო მფრინავი, საქართველოს სამხედრო-საჰაერო ძალების უფროსი ლეიტენანტი, საქართველოს ეროვნული გმირი (2013). დაიღუპა აფხაზეთის ომში.
Sins of a Solar Empire
კრიტიკოსების შეფასება
„Sins of a Solar Empire“ მიიღო ძირითადად დადებითი შეფასებები. IGN-მა იგი შეაფასა 8,9 ქულით, GameRankings-მა 87,52%-ით , ხოლო Metacritic-მა — 87% კრიტიკოსების შეფასებით და 8,2 მომხმარებელთა მხრიდან.
ზურაბ იარაჯული
1988–1992 წლებში სწავლობდა რუსეთში, კაჩას უმაღლეს სამხედრო-საფრენოსნო სასწავლებელში. აფხაზეთის ომის დაწყების შემდეგ, 1992 წელს, ზურაბ იარაჯული საქართველოში დაბრუნდა და გადამზადება სუ-25 მოიერიშეზე გაიარა. იმავე წელს, ავიაციის ლეიტენანტის წოდება მიენიჭა. აფხაზეთში შეიარაღებული კონფლიქტის დროს განახორციელა ოცზე მეტი საბრძოლო გაფრენა. 1993 წლის 13 ივლისს მონაწილეობდა სოხუმის მისადგომებთან სოფ. შრომის დაცვაში. ამ დღეს კოპიტნარის აეროდრომიდან განახორციელა 2 საბრძოლო გაფრენა. მოწინააღმდეგის კოლონაზე შეტევის დროს მისი სუ-25 მოიერიშე ჩამოაგდეს. იარაჯულმა მოახერხა კატაპულტირება, თუმცა ფრონტის ხაზს მიღმა აღმოჩნდა. დაიღუპა გუმისთის ტყეში მდევართან შეტაკების დროს მას შემდეგ, რაც უარი განაცხადა დანებებაზე.
Sins of a Solar Empire
კრიტიკოსების შეფასება
ძირითადი შექება დაიმსახურა თამაშში რეალური დროის სტრატეგიისა და 4X-ის მექანიკების ორგანულ შეთავსებამ, გამოსახულების თანაბრად ცვლილების ფუნქციამ და მოთამაშეებისთვის მარტივმა ტექნოლოგიების ხემ და ინტერფეისმა. თამაშის დადებით თვისებებს შორის ასევე აღნიშნეს ის, რომ იგი განკუთვნილი იყო როგორც ძველი, ასევე იმ დროისთვის ახალი კომპიუტერებისთვის. ძირითადი კრიტიკა მიმართული იყო ერთმოთამაშიან რეჟიმში კამპანიის არქონის და მრავალმოთამაშიანში თამაშის შემთხვევითი გათიშვის მიმართ, უკანასკნელი შედარებით გამოსწორდა 1.03 განახლების შემდეგ.
ზურაბ იარაჯული
2013 წელის 19 სექტემბერს მიენიჭა საქართველოს ეროვნული გმირის წოდება და შესაბამისი ორდენი. ასევე დაჯილდოებულია, სიკვდილის შემდეგ, ვახტანგ გორგასლის I ხარისხის ორდენით. დაკრძალულია სოფ. იარაჯულებში (ახლანდ. თიანეთის მუნიციპალიტეტი). თიანეთის მუნიციპალიტეტის სოფელ ზარიძეებში არის ზურაბ იარაჯულის სახელობის პარკი და მემორიალი (გაიხსნა 2017 წელს).
სქოლიო
კატეგორია:დაბადებული 1972 კატეგორია:დაბადებული 12 მარტი კატეგორია:გარდაცვლილი 1993 კატეგორია:გარდაცვლილი 16 ივლისი კატეგორია:თბილისში დაბადებულები კატეგორია:ქართველი მფრინავები კატეგორია:აფხაზეთის ომის მონაწილეები კატეგორია:საქართველოს ეროვნული გმირები
ხორვატული ზღვისპირეთი
მინი| {{legend|#FF0000|ხორვატული ზღვისპირეთი}} {{legend|#FFAAAA|ხანდახან ითვლება ხორვატული ზღვისპირეთის ნაწილად}} ხორვატული ზღვისპირეთი (Hrvatsko primorje) — ხორვატიის გეოგრაფიულივ რეგიონი. მდებარეობს ისტრიას, კვარნერის უბეს, დალმაციასა და ნამდვილ ხორვატიას შორის. ხორვატული ზღვისპირეთი შედარებით ახალი ტერმინია, დაახლოებით XVIII-XIX საუკუნიდან. ხანდახან მას ისტრიასთან ერთად უწოდებენ ჩრდილოეთ ზღვისპირეთს, ხოლო დალმაციას სამხრეთ ზღვისპირეთს. რეგიონი მოიცავს 2,830 კმ²–ს. რეგიონის მოსახლეობა შეადგენს 228,725 ადამიანს, საიდანაც ნახევარზე მეტი ცხოვრობს რიეკაში.
რესურსები ინტერნეტში
კატეგორია:ხორვატიის გეოგრაფია
ონიშკანი
ონიშკანი (Onişcani) — სოფელი მოლდოვაში, კელერაშის რაიონში. მდებარეობს ზღვის დონიდან 139 მეტრზე. 2004 წლის მონაცემებით, მოსახლეობა 1 334 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
ჰაუტრიბდეიკის ჯებირი
thumb|250px|ჰაუტრიბდეიკის ჯებირი
ჰაუტრიბდეიკის ჯებირი (Houtribdijk) — ჯებირი ნიდერლანდებში, რომელის ჰყოფს მარკერმერისა და ეისელმერის ტბებს. ჯებირი აშენდა 1963-სა და 1975 წლებს შორის. ჯებირი ერთმანეთთან აერთებს ჰოლანდიის ორ ქალაქს, ლელისტადსა და ენკჰიოიზენს; მისი სიგრძე კი 30 კილომეტრია. დაგეგმილი იყო მარკერვალდის პოლდერის შესაქმნელად, თუმცა ეს ჩანაფიქრი არ განხორციელებულა.
ჯებირის ნაწილებს ეწოდება მარკერვარდდეიკი (Markerwaarddijk) და ლელიდეიკი (Lelydijk). ჯებირზე გადის გზა №302.
რესურსები ინტერნეტში
კატეგორია:ჯებირები კატეგორია:ნიდერლანდების გზები
კასელის რაიონი
კასელის რაიონი (Landkreis Kassel) — რაიონი გერმანიაში. რაიონის ცენტრი — ქალაქი კასელი. რაიონი შედის ჰესენის ფედერალურ მხარეში. ექვემდებარება კასელის ადმინისტრაციულ ოლქს. იკავებს 1292,77 კვ. კმ. ფართობს. მოსახლეობა შეადგენს 237 662 ადამიანს. მოსახლეობის სიმჭიდროვე — 184 ადამიანი/კვ.კმ-ზე. რაიონის ოფიციალური კოდი — 06 6 33.
რესურსები ინტერნეტში
კატეგორია:ჰესენის რაიონები
იუდგიუნი
იუდგიუნი (Üdgün) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ზანგილანის რაიონის სოფლები
ყარაჩაი-ჩერქეზეთის დროშა
ყარაჩაი-ჩერქეზეთის დროშა — ყარაჩაი-ჩერქეზეთის რესპუბლიკის ერთ-ერთი მთავარი სახელმწიფო სიმბოლო. რუსეთის ფედერაციის სუბიექტი, შედის ჩრდილოეთ კავკასიის ფედერალური ოკრუგის შემადგენლობაში. აღნიშნული დროშა ოფიციალურად მიღებულია ყარაჩაი-ჩერქეზეთის საკანონმდებლო ორგანოს, პარლამენტის მიერ 1994 წლის 3 თებერვლის დადგენილებით.
აღწერა
პირველად ყარაჩაი-ჩერქეზეთის აღნიშნული სამფეროვანი დროშა წარმოადგენდა ყარაჩაი-ჩერქეზეთის ავტონომიური ოლქის სიმბოლოს.
ყარაჩაი-ჩერქეზეთის დროშა არის სწორი ოთხკუთხედის ფორმის. დროშის სიგანის სიგრძესთან თანაფარდობა 1:2-ის ტოლია.
აღნიშნულ დროშაში სამი ფერია დომინანტი. დროშის ზედა ნაწილში წარმოდგენილია ღია ცისფერი ფერი, დროშის შუა ნაწილში გამოყენებულია მწვანე ფერი, ხოლო ქვედა ნაწილში კი წითელი ფერი. დროშის შუაში არის ნათელი წრე (რგოლი), რომელშიც მზე ამოდის მთებიდან ხუთი ფართო, ორმაგი და ექვსი თხელი და მოკლე სხივით.
დროშის სტრუქტურაზე გამოყენებულ ფერებს თავისი მნიშვნელობა აქვს. მაგალითად ღია ცისფერი - ნათელი, კარგი იმპულსებისა და სიმშვიდის მატარებელია; ამ ფერით წარმოდგენილია სრულიად მსოფლიო. მწვანე ფერი კი ბუნების მთავარი ფერია, აღნიშნავს ნაყოფიერებას, სიმდიდრესა და სამყაროს შექმნის სიმბოლოს. სწორედ ამ მწვანე ფერით აღნიშნულია ახალგაზრდობა, სიბრძნე და თავშევაკებულობა. წითელი ფერი კი საზეიმო ფერია, იგი ყარაჩაი-ჩერქეზეთში მცხოვრებ ერს შორის სითბოსა და სიახლოვის მთავარი სიმბოლოს მატარებელია.
გარდა ზემოთ აღნიშნული ნიშნებისა არაოფიციალური ინტერპრეტაციის თანახმად, დროშის ფერები ასახავს ყარაჩაი-ჩერქეზეთის რესპუბლიკის მოსახლეობაში მცხოვრებ ეთნიკურ ჯგუფებს: ღია ცისფერით აღნიშნულია აქ მცხოვრები ყარაჩაელები და ნოღაელები; მწვანე ფერით არის აღნიშნული ჩერქეზები და აბაზინები; წითელი ფერი კი არის სიმბოლო ყარაჩაი-ჩერქეზეთის რესპუბლიკაში მცხოვრები სლავური მოსახლეობისა. ასე, რომ უნდა ეს დროშა ასახავს და აცოცხლებს ყარაჩაი-ჩერქექზეთის ერის ერთობას.
რესურსები ინტერნეტში
კატეგორია:დროშები
ჩილდირი (ქალაქი)
ჩილდირი (Çıldır; ძვ. ქართული სახელწოდება — ძურძნა ) — ქალაქი თურქეთში არდაჰანის პროვინციის ჩილდირის რაიონში. ქალაქი ჩილდირი რაიონის ადმინისტრაციული ცენტრია. მდებარეობს ქვეყნის ჩრდილო-აღმოსავლეთით. რაიონის ტერიტორიაზე მდებარეობს ჩილდირის ტბა.
სახელწოდება
ქალაქი ატარებს იქვე არსებული ჩილდირის (ჩრდილის) ტბის სახელწოდებას. მეფის რუსეთის დროს რუსეთის იმპერიაში შემავალი აღნიშნული დასახლებული პუნქტი ატარებდა სახელს — ზურზუნა (Зурзуна). დასახლებული პუნქტის ძველი ქართული სახელწოდება იყო — ძურძნა.
მსოფლიო საფეხბურთო ჩემპიონატი 1998 : ჯგუფი H
მსოფლიო საფეხბურთო ჩემპიონატი 1998 : ჯგუფი H — მუნდიალი 1998-ის ერთ-ერთი ჯგუფი. ჯგუფში გამოდიოდა მსოფლიო ჩემპიონატების დებიუტანტი, ხორვატიის ნაკრები, რომელიც მეორე ადგილზე გავიდა ჯგუფში, საბოლოოდ კი ბრინჯაოს მედლები მიიღო ჩემპიონატზე.
ჩილდირი (ქალაქი)
სქოლიო
კატეგორია:თურქეთის ქალაქები
მსოფლიო საფეხბურთო ჩემპიონატი 1998 : ჯგუფი H
იაპონია vs იამაიკა
H
ქოჯარლი
ქოჯარლი (Kodzharly) — სოფელი აზერბაიჯანში,  ევლახის  რაიონში.
რესურსები ინტერნეტში
კატეგორია:ევლახის რაიონის სოფლები
ქართული ნეკერჩხალი
ქართული ნეკერჩხალი — ტანდაბალი, 10 მეტრამდე სიმაღლის ხე ნეკერჩხლისებრთა ოჯახისა. პატარა ლამაზი ვარჯით, ყლორტები მოყავისფროა, მეჭეჭებით აღჭურვილი, ტოტები და ღერო დაფარულია მუქი ნაცრისფერი ქერქით. ფოთლები ხორციანი და წვრილია, 25-40 მმ სიგრძისა და 35-70 მმ სიგანის, სამნაკვთიანი, ზედა მხრიდან მუქი მწვანე და მბრწყინავი, ქვედა მხრიდან კი — ბაცი მწვანე. ფოთლის ყუნწი მოწითალოა 20-40 მმ-მდე. წვრილი მოყვითალო-მწვანე ფერის ყვავილები შეკრებილია მცირერიცხვოვან (6-8), აღმამდგომ მტევნისებრ ყვავილედებში. ნაყოფი ორმაგი ფრთიანი კაკალია. ფრთები თითქმის ურთიერთპარალელურია. ნორჩობაში ფრთები მოწითალოა. თესლები მომრგვალო წახნაგოვანი. ქართული ნეკერჩხალი ძლიერ სიმშრალის ამტანი მცენარეა, რის გამოც კარგია აღმოსავლეთ საქართველოს მშრალი ადგილების გატყიანებისთვის. იგი სიცივის ამტანია, გავრცელებულია როგორც დაბლობ ადგილებში ისე მთებში.
ქართული ნეკერჩხალი ველურადაა გავრცელებული ამიერკავკასიის აღმოსავლეთ ნაწილის ტყეებში და ძირითადად ტყისპირებსა და ღია ადგილებში. საქართველოში იგი ჩვენი ნათელი ტყეების ერთ-ერთი ძირითადი მცენარეა. განსაკუთრებით ხშირია შირაქიდან ალაზნისკენ დაქანებულ ფერდობთა ხევებში და სხვა. მდინარის კანიონებით (ხრამი, მაშავერა, ბოლნისისწყალი) შეჭრილია მთების შუა სარტყელშიც. აღნიშნულ ნეკერჩხალთან ძალიან ახლოს დგას მონპელიეს ნეკერჩხალი (Acer monspessulanum), რომელიც დასავლეთ ევროპის სამხრეთ ქვეყნებშია გავრცელებული.
სქოლიო
კატეგორია:ფოთლოვანი მცენარეები
სან-სებასტიან-დი-ლაგოა-დი-როსა
სან-სებასტიან-დი-ლაგოა-დი-როსა (São Sebastião de Lagoa de Roça) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 641 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ ესპერანსას შემადგენლობაში.
2010 წლის მონაცემებით, მოსახლეობა 11 041 ადამიანს შეადგენდა, მოსახლეობის სიმჭიდროვე 220.98 კმ²-ზე. ფართობი 49 964 კმ²-ია.
კანის კინოფესტივალის ჟიურის პრიზი
კანის კინოფესტივალის ჟიურის პრიზი (ფრან.: Prix du Jury) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ის რიგით მესამე პრესტიჟული ჯილდოა კანის კინოფესტივალზე. 1951-1966 წლებში ეს ჯილდო რიგით მეორე იყო, თუმცა 1967 წელს დაწესდა გრან პრი მეორე ადგილისთვის.
რესურსები ინტერნეტში
კატეგორია:კანის კინოფესტივალი
ბრაჰმანიზმი
ბრაჰმანიზმი - („Brahmanism“. სანსკრ. „Brahma“ — „ქება“). უძველესი ინდური რელიგია. იგი აღმოცენდა ჩრდილოეთ ინდოეთში ვედიზმის საფუძველზე ძვ. წ. X-IX სს. ინდოეთში ვრცელდება ჩვენს წელთაღრიცხვამდე პირველ ათასწლეულში. მან მთლიანად შეცვალა ვედიზმი. ბრაჰმანიზმი საფუძვლად დაედო ახალ რელიგია ინდუიზმს, რომელიც VI-VII საუკუნეებში ჩამოყალიბდა.
ბრაჰმანიზმი ცნობს უზენაეს ღმერთს — ბრაჰმას და წმინდა სამებას, ტრიმურტს: ბრაჰმა-ვიშნუ-შივა. ხელოვნების ძეგლებში სამთავიანი ელდის მომგვრელი ღვთაებაა. ამ რელიგიას გააჩნია ცალკეულ ღვთაებათა კულტის, მსხვერპლშეწირვის, მრავალრიცხოვანი წეს-ჩვეულებების, რეგლამენტებისა და ეტიკეტის ურთულესი რიტუალი.
ბრაჰმანიზმი გაბატონებული რელიგია იყო გუპტას პერიოდში. ამასთან, სახელმწიფოს არსებობის დასაწყისში მეტად პოპულარული იყო ბრაჰმანიზმის შივაისტური ფრთა, მხოლოდ XII საუკუნეში ხელისუფლებამ შეძლო ოფიციალურ რელიგიად დაემყარებინა გაურკვეველი ფორმის ბუდიზმი. თუმცა არქიტექტურაში და წყაროებში სწორედ შივაა ყველაზე ხშირად მოხსენებული ღვთაება.
ჩვ. წ–აღმდე პირველი ათასწლეულის მეორე ნახევარში ბრაჰმანიზმის პოზიციები შესუსტდა, და იგი სხვა რელიგიებმა დროებით შეასუსტეს, ძირითადად ბუდიზმმა და ჯაინიზმმა. ჩვ. წ–აღმდე პირველი ათასწლეულის მიწირულს ინდოეთში სხვადასხვაგგვარი რელიგიური წარმოდგენების მთელი კომპლექსი ჩამოყალიბდა, რომლებიც ვედებს ღიად არ უპირისპირდებოდნენ, მაგრამ უმეტესწილად ცხოვრების ახალ პირობებს უფრო შეესაბამებოდნენ.
გოჯიაანების ყველაწმინდის ეკლესია
გოჯიაანების ყველაწმინდის ეკლესია — არქიტექტურული ძეგლი თიანეთის მუნიციპალიტეტის სოფელ გოჯიაანების ჩრდილოეთით. განეკუთვნება გვიანდელ შუა საუკუნეებს. ეკლესია დარბაზულია (5,5 x 3,8 მეტრი), ნაგებია ნატეხი ქვით. ძლიერ დაზიანებულია: ჩამოქცეულია კამარა, კონქი, მონგრეულია კედლების ზედა ნაწილები. სწორკუთხა შესასვლელი დასავლეთ კედელშია. ღრმა ნახევარწრიული აფსიდის ღერძზე გაჭრილია მცირე ზომის სწორკუთხა სარკმელი, რომლის ორივე მხარეს თითო სწორკუთხა ნიშია. ეკლესიას გარს ევლებოდა რიყისა და ნატეხი ქვით ნაგები დაბალი გალავანი, რომელიც ნაწილობრივღა შემორჩა.
ლიტერატურა
კატეგორია:თიანეთის მუნიციპალიტეტის ტაძრები
ბილიცკე
ბილიცკე (Білицьке) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 8691 კაცს შეადგენდა.
სქოლიო
კატეგორია:დონეცკის ოლქის ქალაქები
ლან-დილის რაიონი
რესურსები ინტერნეტში
კატეგორია:ჰესენის რაიონები
ამერიკო გალიეგო
ამერიკო რუბენ გალიეგო (Américo Rubén Gallego; დ. 25 აპრილი, 1955, მორტეროსი, კორდოვის პროვინცია, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში.
საკლუბო კარიერა
ამერიკო გალიეგო საკლუბო კარიერას 1974 წელს — არგენტინის პრიმერა დივიზიონის მონაწილე „ნიუელს ოლდ ბოისში“ იწყებს. თავის პირველ საფეხბურთო სეზონში იგი ჩემპიონატის მხოლოდ ოთხ მატჩს თამაშობს. მომდევნო წლიდან გუნდის სრულფასოვანი წევრი ხდება, მის შემადგენლობაში ჩემპიონატის 27 შეხვედრას ატარებს და ორჯერ იღებს მეტოქეთა კარს. გუნდში 1981 წლის ჩათვლით თამაშობს, სადაც საერთო ჯამში ქვეყნის პირველობის 262 შეხვედრაში იღებს მონაწილეობას და 25 გოლი გააქვს.
1981–1988 წლებში ბუენოს-აირესის „რივერ პლეიტის“ რიგებშია. ამ გუნდის ღირსებას, არგენტინის პრიმერა დივიზიონის 180 შეხვედრაში იცავს (10 გოლი). მის შემადგენლობაში 1981 წელს ნასიონალის, ხოლო 1985–86 წლების სეზონზე არგენტინის პრიმერა დივიზიონის გამარჯვებული ხდება.
1986 წელს კლუბთან ერთად სამ საერთაშორისო ტურნირს იგებს — ლიბერტადორესის თასს, კოპა ინტერამერიკანას და საკონტინენტთაშორისო თასს.
სანაკრებო კარიერა
1975–1982 წლებში არგენტინის ეროვნული ნაკრების შემადგენლობაში 73 შეხვედრა ჩაატარა,   რომლის მაისურით პირველად 1975 წლის 3 აგვისტოს, ვენესუელის ეროვნული ნაკრების წინააღმდეგ კოპა ამერიკაზე გამართულ შეხვედრაში გამოვიდა მინდორზე. არგენტინელებმა თამაში ასეთი შემადგენლობით დაიწყეს: უგო ორლანდო გატი, რაფაელ ხოსე ელოი პავონი, რამონ სესარ ბოვედა, ხოსე ლუის პავონი, დანიელ კილერი, ანდრეს ორლანდო რებოტარო, მარიო სანაბრია, ხულიო დანიელ ასადი, მარიო კემპესი, ლეოპოლდო ლუკე და ამერიკო გალიეგო. მატჩი კარაკასში გაიმართა და არგენტინელთა გამარჯვებით, ანგარიშით 5–1 დასრულდა. ეროვნული ნაკრების რიგებში უკანასკნელად 1982 წლის 29 ივნისს, იტალიის ნაკრების წინააღმდეგ ესპანეთის მსოფლიო ჩემპიონატის მეორე ჯგუფური ეტაპის შეხვედრაში ითამაშა. მატჩი ბარსელონაში გაიმართა და იტალიელთა გამარჯვებით ანგარიშით — 2–1 დასრულდა.
სანაკრებო მატჩები
(1) (პენ.) 4–1 (2) (3) (4) (5) (პენ.) 8–7
მსოფლიო ჩემპიონატებზე
ამერიკო გალიეგომ მსოფლიო ჩემპიონატების 11 შეხვედრაში მიიღო მონაწილეობა. ქვემოთ მოყვანილია როგორც არგენტინის, ასევე, ესპანეთის მსოფლიო ჩემპიონატების მატჩები ამერიკო გალიეგოს მონაწილეობით.
სქოლიო
კატეგორია:დაბადებული 1955 კატეგორია:დაბადებული 25 აპრილი კატეგორია:ესპანელი არგენტინელები კატეგორია:არგენტინელი ფეხბურთელები კატეგორია:არგენტინის ნაკრების ფეხბურთელები კატეგორია:არგენტინის პრიმერა დივიზიონის ფეხბურთელები კატეგორია:რივერ პლეიტის ფეხბურთელები კატეგორია:ნიუელს ოლდ ბოისის ფეხბურთელები კატეგორია:მსოფლიო ჩემპიონები ფეხბურთში კატეგორია:1978 წლის მსოფლიო საფეხბურთო ჩემპიონატის ფეხბურთელები კატეგორია:1982 წლის მსოფლიო საფეხბურთო ჩემპიონატის ფეხბურთელები კატეგორია:არგენტინელი ფეხბურთის მწვრთნელები
მარია კატერინა ბრინოლი
მარია კატერინა ბრინოლი (Maria Caterina Brignole, Marie Catherine Brignole; დ. 7 ოქტომბერი, 1737 — გ. 18 მარტი, 1813) — იტალიელი არისტოკრატი. მონაკოს პრინცესა 1757-71 წლებში როგორც ონორე III-ის მეუღლე და კონდეს პრინცესა 1798-1813 წლებში როგორც ლუი ჟოზეფ I-ის მეორე მეუღლე. მონაკოს პრინც ონორე IV-ის დედა.
ბიოგრაფია
მამამისი იყო ლიგურიის ელჩი საფრანგეთში და შესაბამისად ოჯახთან ერთად შემდგომში საფრანგეთის სამეფო კარზე გადასახლდა, სადაც მარია კატერინა და დედამისი მარტივად გაშინაურდნენ და ესწრებოდნენ სხვადასხვა ღონისძიებებსა და ბანკეტებს. სამეფო კარის ბიოგრაფმა ფილიპ პომ მას "საფრანგეთის ყველაზე ლამაზი ქალი" უწოდა.
მარია კატერინას მალევე შეუყვარდა კონდეს პრინცი ლუი ჟოზეფ I, თუმცა ახალგაზრდა წყვილს თავიდან ერთად ყოფნა არ დასცალდათ მათი დედების გამო. ლუი ჟოზეფი დედამისმა, პრინცესა კაროლინა ჰესენ-როტენბურგელმა ფრანგ დიდგვაროვან შარლოტ დე როანზე დააქორწინა, მარია კატერინას დედამ კი მისი გათხოვება მონაკოს პრინცზე გადაწყვიტა. 1755 წელს მარია ანამ მარია კატერინა ცოლად შერთო მონაკოს პრინც ონორე III-ს, რომელიც მასზე 17 წლით უფროსი იყო. აღსანიშნავია, რომ ონორე წარსულში მარია კატერინას დედის საყვარელი და თაყვანისმცემელი იყო. ამ ქორწინებას დიდად ეწინააღმდეგებოდა ჯუზეპე ბრინოლი, თუმცა მარია ანამ მოახერხა და ქორწინებაზე თვით მეფე ლუი XV და მისი სამეფო საყვარელი მადამ დე პომპადური დაითანხმა.
არც თუ ისე ბედნიერ წყვილს ქორწინებიდან სულ ორი ვაჟი შეეძინათ:
გათხოვების შემდეგ მარია კატერინა ქმართან ერთად მონაკოში გადასახლდა და სამეფო კარზე იშვიათად ჩნდებოდა, თუმცა რაც დრო გადიოდა, მისი ქმარი სულ უფრო ეჭვიანი ხდებოდა. 1760 წელს, შარლოტ დე როანის გარდაცვალების შემდეგ ონორე მარია კატერინას ღალატსა და ლუი ჟოზეფთან რომანში სდებდა ბრალს.
მარია კატერინა და ლუი ჟოზეფი ერთად წლების განმავლობაში ცხოვრობდნენ, თუმცა არა როგორც ცოლ-ქმარი. 1789 წელს საფრანგეთის რევოლუციის დაწყებასთან ერთად ის და ლუი ჟოზეფი ერთად გაიქცნენ გერმანიაში, მოგვიანებით კი ბრიტანეთში. 1795 წელს გარდაიცვალა მონაკოს პრინცი, რამაც მარია კატერინას მეტი თავისუფლება მისცა. 1798 წლის 24 ოქტომბერს ის და ლუი ჟოზეფი ლონდონში დაქორწინდნენ, რითაც იგი ახლა უკვე კონდეს პრინცესა გახდა. გადასახლებაში მყოფი კონდეს პრინცმა ემიგრანტი ფრანგებისაგან დიდი არმია ჩამოაყალიბა და ცდილობდა ტახტზე ბურბონთა დინასტიის კვლავ დასმას, თუმცა მარია კატერინა ამას ვეღარ მოესწრო. იგი გარდაიცვალა 1813 წლის 18 მარტს, 75 წლის ასაკში, ლონდონში, მისი გარდაცვალებიდან სულ ერთ წელიწადში კი საფრანგეთში ბურბონთა რესტავრაცია განხორციელდა და კონდე საფრანგეთში დაბრუნდა, თუმცა მარია კატერინას ცხედარი არ გადაუსვენებიათ. იგი დღესაც ლონდონში, სომერსის სამლოცველოში განისვენებს.
ლიტერატურა
კატეგორია:დაბადებული 7 ოქტომბერი კატეგორია:დაბადებული 1737 კატეგორია:გარდაცვლილი 18 მარტი კატეგორია:გარდაცვლილი 1813 კატეგორია:კონდეს პრინცესები კატეგორია:ხელახლა დაქორწინებული სამეფო კონსორტები
PC-FX
PC-FX — 32 ბიტიანი მეხუთე თაობის სახლის ვიდეო თამაშების კონსოლი, შემუშავებული იაპონური კომპანია NEC-ის მიერ. გამოვიდა Sony PlayStation-ის გამოშვებიდან ერთი კვირის შემდეგ, 1994 წლის 23 დეკემბერს. დაანონსდა 1993 წლის ბოლოს. ის არის PC Engine-ის მემკვიდრე, ჩრდილოეთ ამერიკაში ცნობილი, როგორც TurboGrafx-16.
კონსოლის თამაშების ბიბლიოთეკა მოიცავდა მხოლოდ და მხოლოდ 62 თამაშს. მისი გამოსვლისთანავე ხელმისაწვდომი იყო სამი თამაში: „Graduation 2: Neo Generation FX“, „Battle Heat და Team Innocen“, ხოლო უკანასკნელ თამაშად იქცა „First Kiss Story“, გამოცემული 1998 წლის 24 აპრილს. სისტემა განთქმულია ეროტიკული თამაშების სიმრავლით. არსებობის განმავლობაში, საერთო ჯამში გაიყიდა კონსოლის 400,000 ეგზემპლარი, რაც ითვლება კომერციულ ჩავარდნად. PC-FX გახდა NEC-ის მიერ შემუშავებული უკანასკნელი კონსოლი.
სქოლიო
კატეგორია:CD-ROM-ზე დაფუძნებული კონსოლები კატეგორია:სახლის ვიდეო თამაშების კონსოლები კატეგორია:მეხუთე თაობის ვიდეო თამაშების კონსოლები კატეგორია:NEC-ის კონსოლები კატეგორია:1994 წელს წარმოდგენილი პროდუქტები კატეგორია:1990-იანების სათამაშოები
ივო (ნიგერია)
ივო (Iwo) — ქალაქი სამხრეთ-დასავლეთ ნიგერიაში, ოსუნის შტატში (1991 წლამდე — ოიოს შტატში). 130,7 ათ. მცხოვრები (2012). მნიშვნელოვანი სავაჭრო-სახელოსნო ცენტრი. აგროვებენ კაკაო-მარცვალს, ზეთის პალმის ნაყოფს. განვითარებულია პალმის ზეთისა და ინდიგოს წარმოება, ფეიქრობა.
სქოლიო
კატეგორია:ნიგერიის ქალაქები
ნოსტალგია (ფილმი)
ნოსტალგია (Nostalghia) — ანდრეი ტარკოვსკის 1983 წლის ფილმი. ფილმი წარმოადგენს საბჭოთა კავშირისა და იტალიის ერთობლივ კინოპროდუქციას.
სიუჟეტი
რუსი პოეეტი ანდრეი გორჩაკოვი მოგზაურობს იტალიაში თარჯიმან ევგენიასთან ერთად და იკვლევს ერთ-ერთი კომპოზიტორის ცხოვრებას. ის ხვდება მთვარეულ დომენიკოს, რომელიც საკუთარმა ოჯახშმა შინაპატიმრობაში გამოამწყვდია, რათა დაეცვა ის გარესამყაროსგან. ანდრეი უმეგობრდება დომენიკოს და ცდილობს დაეხმაროს მას. ანდრეი ასრულებს თავის სამუშაოს, ეხმარება დომენიკოს და ამავდროულად, ენატრება სამშობლო.
რესურსები ინტერნეტში
კატეგორია:1983 წლის ფილმები კატეგორია:სსრკ-ის ფილმები კატეგორია:რუსულენოვანი ფილმები კატეგორია:იტალიური ფილმები კატეგორია:იტალიურენოვანი ფილმები კატეგორია:ანდრეი ტარკოვსკის ფილმები
ლობანოვის სახლი
ლობანოვის სახლი (Дом Лобанова) აგრეთვე შჩუჩკინის სახლი (Дом Щучкина) — ერთსართულიანი სახლი, არქიტექტურული ძეგლი ტაგანროგში, როსტოვის ოლქი, რუსეთის ფედერაცია. სახლი აგებულია 1897 წელს. როსტოვის საოლქო საბჭოს 1992 წლის 18 ნოემბრის № 301 გადაწყვეტილების საფუძველზე ძეგლს მიენიჭა რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლის სტატუსი.
მისამართი: ტაგანროგი, ბერძნების ქუჩა № 32.
ისტორია
მეშჩანმა მატვეი იაკოვევის ძე ლობანოვმა 1897 წელს ააგო ერთსართულიანი სახლი ბერძნების ქუჩა 32-ში. 1906 წლის მდგომარეობით, სახლი ჯერ კიდევ მის მფლობელობაში იყო. ზოგეირთი მონაცემებით 1910 წლიდან, სხვა მონაცემით 1915 წლიდან სახლი სახლი ნატალია დიმიტრის ასული შჩუშკინას მფლობელობაშია. მისი ქმარი ექიმი და სახელმწიფო მრჩეველი ივან პავლეს ძე შჩუშკინი XX საუკუნის დასაწყისიდან ტაგანროგის სამხედრო ექიმი იყო. ოჯახს ჰყავდა სამი შვილი. ერთადერთი ვაჟი პავლე სამხედრო სამსახურში იყო. 30 წლის ასაკში იგი ტრაგიკულად დაიღუპა აღმოსავლეთ პრუსიასთან ბრძოლაში. მისმა მამამ ივანემ 1915 წლის თებერვლის დასაწყისში მიაღწია ბრძოლის ველს და თავისი შვილის სხეული გადაასვენა ტაგანროგში. В 1921 году в доме по улице Греческой, 32 находился приют № 10.
1921 წელს ბერძნების ქუჩა № 32-ში მდებარეობდა უპატრონო ბავშვთა სახლი № 10. 1992 წლიდან შენობას მიენიჭა არქიტექტურული ძეგლის სტატუსი და იცავდა კანონი ..
აღწერა
ლობანოვის სახლის ფასადი იყოფა სამ ნაწილად. კუთხის ნაწილებში განთავსებულია ფიგურული ფრონტონები. სახლის მარცხენა ნაწილში აგებულია ნაჭედი ჭიშკარი კუტიკარით. სახლის ეზოში აგებულია მცირე კოშკი აივნით. ვერანდა მდებარეობს ცენტრში. ფასადზე განთავსებულია რამდენიმე წრიული ფანჯარა.
მესიე 26
250px|მინი|მესიე 26 მესიე 26 (აგრეთვე ცნობილი როგორც ღია ვარსკვლავთგროვა M26 ან NGC 6694) — ღია ვარსკვლავთგროვა ფარის თანავარსკვლავედში. 1764 წელს აღმოაჩინა ფრანგმა ასტრონომმა შარლ მესიემ.
M26 გადაჭიმულია დაახლოებით 22 სინათლის წლის მანძილზე, დედამიწიდან 5000 სინათლის წლის მოშორებით. მისი შემადგენელი ყველაზე კაშკაშა ვარსკვლავის ვარსკვლავიერი სიდიდეა 11,9. ასტრონომთა გამოთვლებით, ვარსკვლავთგროვის ასაკი 89 მილიონი წელი უნდა იყოს. M26-ის საინტერესო მახასიათებელია ვარსკვლავების დაბალი სიმჭიდროვით გამორჩეული რეგიონი ბირთვის სიახლოვეს; ერთ-ერთი ჰიპოთეზის მიხედვით, ამის მიზეზი ჩვენსა და ვარსკვლავთგროვას შორის არსებული ვარსკვლავთშორისი მატერიის ღრუბელი უნდა იყოს, თუმცა, ასტრონომ ჯეიმზ კუფეის ნაშრომის თანახმად, ეს შეუძლებელია და ის ნამდვილად არის „დაბალი ვარსკვლავური სიმჭიდროვით გამორჩეული რეგიონი“. ნოტინგჰემის უნივერსიტეტის ასტრონომ მაიკლ მერიფილდის განცხადებით, ამ ფენომენის ზუსტი ახსნა ჯერჯერობით არ არსებობს.
კენი ჰოვარდი
კენეტ ჯოზეფ ჰოვარდ უმცროსი (Kenneth Joseph Howard Jr. - დ. 28 მარტი, 1944 წელი, ელ ცენტრო, კალიფორნია, აშშ. გ. 23 მარტი, 2016 წელი) - ამერიკელი მსახიობი, რომელიც ცნობილია თომას ჯეფერსონის როლებით ფილმ 1776-ში, ასევე კალათბურთის მწვრთნელი და ჩიკაგო ბულსის ყოფილი მოთამაშე კენ რივზი სატელევიზიო შოუში The White Shadow ( 1978–1981).
კარიერა
ჰოვარდმა 1970 წელს მოიგო ტონის პრემია სპექტაკლის საუკეთესო გამორჩეული მსახიობი საუკეთესო ბავშვის სპექტაკლში შესრულებისთვის, ხოლო მოგვიანებით მოიგო Primetime Emmy პრემია მინისერიალში საუკეთესო მეორეხარისხოვანი მსახიობისთვის Grey Gardens- ში მუშაობისთვის (2009). ჰოვარდი არჩეულ იქნა მსახიობების კავშირის, Screen Actors Guild (SAG) პრეზიდენტად 2009 წლის სექტემბერში და ასევე არჩეულ იქნა მეორე ვადით, 2011 წლის სექტემბერში. ის იყო ეკრანების მსახიობთა გილდიის ბოლო პრეზიდენტი და ახლადშექმნილი კავშირის, SAG-AFTRA- ს პირველი პრეზიდენტი, მას შემდეგ, რაც ეკრანების მსახიობთა გილდიამ და სხვა გაერთიანებამ, ამერიკის სატელევიზიო და რადიო მხატვრების ამერიკის ფედერაციამ (AFTRA), 2012 წელს ხმა მისცეს გაერთიანებას, ის 2015 წელს აირჩიეს. მას მონაწილეობა აქვს მიღებული სხვადასხვა ფილმში, მათ შორის : Tell Me That You Love Me, Junie Moon (1970), The Strange Vengeance of Rosalie (1972), Second Thoughts (1983), Tactical Assault (1998), Dreamer: Inspired by a True Story (2005), J. Edgar (2011), The Wedding Ringer (2015)
სიკვდილი
მსახიობთა კავშირმა SAG-AFTRA კენ ჰოვარდის გარდაცვალების შესახებ განაცხადა 2016 წლის 23 მარტს, ოთხშაბათს, მისი 72 – ე დაბადების დღემდე ხუთი დღით ადრე, მაგრამ მიზეზი არ მიუთითებიათ. ჰოლივუდის რეპორტიორმა აღნიშნა, რომ ჰოვარდს "2007 წელს პროსტატის მეოთხე ეტაპი დაუდგინეს და ცოტა ხნის წინ საავადმყოფოში მოათავსეს . ამასთან, ჰოვარდი გარდაიცვალა ვალენსიაში, კალიფორნია, 2016 წლის 23 მარტს, ფილტვების ანთებით, რომელმაც გაართულა პროსტატის კიბო.  ის იყო პირველი და ჯერჯერობით ერთადერთი ეკრანების მსახიობთა გილდიის ან SAG-AFTRA ეროვნული პრეზიდენტი, რომელიც გარდაიცვალა ოფისში.
სქოლიო
კატეგორია:დაბადებული 28 მარტი კატეგორია:დაბადებული 1944 კატეგორია:ამერიკელი მამაკაცი კინომსახიობები კატეგორია:ამერიკელი თეატრის მამაკაცი მსახიობები კატეგორია:ამერიკელი მამაკაცი ტელემსახიობები კატეგორია:ტონის ჯილდოს მფლობელები კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები
რიუ-ბანანალი
რიუ-ბანანალი (Rio Bananal) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 95 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ლინიარესის შემადგენლობაში.
2010 წლის მონაცემებით, მოსახლეობა 17 530 ადამიანს შეადგენდა, მოსახლეობის სიმჭიდროვე 27.3 კმ²-ზე. ფართობი 642 229 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ვედური რელიგია
ვედური რელიგია - ძველი ინდიელების რელიგიური მრწამსი.
ისტორია
ვედური რელიგია ჩაისახა პირველყოფილი თემური წყობილების დაშლის და კლასობრივი საზოგადოების ფორმირების პერიოდში, რაც აისახა უძველეს ინდურ ლიტერატურულ ძეგლში - ვედებში
ძირითადი მახასიათებლები
ვედების რელიგიას ახასიათებს ბუნების ძალთა განღმრთბა, ანიმიზმი და პრიმიტიული მაგია.
მთავარი ღმერთები
ვედური რელიგია პოლითეისტურია. მაგ:
ღმერთები, ინდიელების აზრით, მუდმივ ომში იყვნენ ბოროტ დემონებთან - ასურებთან. ღმერთები და დემონები, თითქმის გამონაკლისის გარეშე ითვლებოდნენ პირდაპირ ბუნების გამოვლინებად.
ქონებისა და სოციალური უთანასწორობის ზრდასთან ერთად, ღმერთებმა დაიწყეს არა მხოლოდ ბუნების, არამედ სოციალური ძალების პერსონიფიკაციაც. მაგალითად, ინდამ დაიწყო მოქმედება როგორც ღმერთების მეფემ და როგორც ომის ღმერთმა, ვარუნამ - როგორც წესრიგის დამცველმა. ვარუნას მიეწერება ადამიანთა სოციალური უთანასწორობის განწმენდა და ა.შ.
ღვთისმსახურება
ვედურ რელიგიაში ღვთისმსახურება შედგებოდა მსხვერპლშეწირვისგან, რომელსაც თან ახლდა ღმერთებისათვის საგალობლების წაკითხვა და მაგიური ფორმულების წარმოთქმა, რომლებიც გამოხატავდა თხოვნას ღვთაებების მიმართ.
თვთისმსახურებმა შექმნეს ცალკე კლასი - ბრაჰმანის ვარნა. ვედური რელიგიის ზოგიერთი დებულება, მაგ: ვედების წმინდა ხასიათი, უმაღლესი ვარნების არჩევა, ღმერთების კულტი ვიშნუ, რუდრა-შივა და ა.შ. დაცულია თანამედროვე ინდუიზმში. გვიანდელ ვედურ რელიგიას ხშირად ბრაჰმანიზმს უწოდებენ.
რესურსები ინტერნეტში
კატეგორია:რელიგია კატეგორია:ინდური რელიგიები კატეგორია: ინდური კულტურა
არჩიბალდ ჰილი
არჩიბალდ ვივიან ჰილი (ა. ვ. ჰილი; Archibald Vivian Hill, A.V. Hill; დ. 26 სექტემბერი, 1886, ბრისტოლი, ინგლისი, — გ. 3 ივნისი, 1977, კემბრიჯი) — ინგლისელი ფიზიოლოგი და ბიოფიზიკოსი. მისი ძირითად შრომებში განხილულია ჩონჩხის კუნთებში სითბოს წარმონაქმნა და ნივთიერებათა ცვლა. 1922 წელს ოტო მაიერჰოფთან ერთად მიენიჭა ნობელის პრემია ფიზიოლოგიასა და მედიცინაში.
ბიოგრაფია
არჩიბალდ ვივიან ჰილი დაიბადა 1886 წელს ბრისტოლში. მამამისი ხე-ტყით მოვაჭრე იყო. მშობლების დაშორების შემდეგ დედის მზრუნველობის ქვეშ იზრდებოდა. დაწყებითი განათლების მიღების შემდეგ არჩიბალდი სწავლობდა მათემატიკას კემბრიჯის ტრინიტი-კოლეჯში, შემდეგ თავისი მასწავლებლის, უოლტერ მორლი ფლეტჩერის წაქეზებით ფიზიოლოგიის საკითხების შესწავლა დაიწყო. 1911-1914 წლებში კემბრიჯის უნივერსიტეტში კუნთებისა და ნერვული ქსოვილის ფიზიოლოგიური თერმოდინამიკის პრობლემებზე მუშაობდა. ბაყაყის ქვედა კიდურების ჩონჩხის კუნთებზე დაკვირვებით დაადგინა, რომ ჟანგბადს კუნთი მხოლოდ აღდგენის პერიოდში და არა შეკუმშვის აქტიურ ფაზაში საჭიროებდა. ამან განაპირობა კუნთის შეკუმშვის განმაპირობებელი რიგი ბიოქიმიური რეაქციის აღმოჩენა. ოტო მაიერჰოფმა გაარკვია, რომ ჟანგბადის არარსებობის პირობებში კუნთის მუშაობის საფუძველი ნახშირწყლების დაშლაა, რძემჟავას თანმდევი წარმოქმნით. პირველი მსოფლიო ომის (1914-1918) დროს ბრიტანეთის არმიის ოფიცერი იყო, შეიმუშავა ჰაერსაწინააღმდეგო ნაწილების წრთვნის მათემატიკური მოდელი.
1919 წლიდან ჰილი კვლავ მუშაობდა კუნთის ფიზიოლოგიის საკითებზე. 1920-1923 წლებში ჰილი იყო კემბრიჯის, 1923-1925 წლებში — ლონდონის საუნივერსიტეტო კოლეჯის პროფესორი, 1926-1951 წლებში — სამეფო საზოგადოების ფულერტონის კვლევების პროფესორი. 1922 წელს ოტო მაიერჰოფთან ერთად მიენიჭა ნობელის პრემია ფიზიოლოგიასა და მედიცინაში. მისი მნიშვნელოვანი ნაშრომებია: „კუნთების მუშაობა“ (Muscular Activity, 1926), „კუნთური მოძრაობა ადამიანში“ (Muscular Movement in Man, 1927), „ცოცხალი მექანიზმი“ (Living Machinery, 1927). ჰილის მიერ ასევე მოწოდებულია მათემატიკური გამოსახულება — ჰილის განტოლება, რომელიც ჰემოგლობინის მოლეკულაში ჟანგბადის შეკავშირებას აღწერს. 1930-იან წლებში ჰილი აქტიურად მონაწილეობდა საზოგადოებრივ ცხოვრებაში, ჩართული იყო ნაცისტური გერმანიიდან ლტოლვილებზე ზრუნვის და დევნილი მეცნიერების დახმარების საქმეში, სამეცნიერო და თავდაცვის პოლიტიკის განსაზღვრაში. 1940-1945 წლებში ის იყო კემბრიჯის უნივერსიტეტის წარმომადგენელი დიდი ბრიტანეთის პარლამენტში, ასევე დახმარებას უწევდა ინდოეთის მთავრობას სამეცნიერო ღონისძიებების განხორციელებაში. მეორე მსოფლიო ომის შემდეგ ჰილი სამეცნიერო მოღვაწეობას დაუბრუნდა და აქტიურად განაგრძო კუნთის ფიზიოლოგიის საკითებზე მუშაობა.
ა.ვ. ჰილი იყო სამეფო საზოგადოების წევრი (1918), იმავე საზოგადოების მდივანი (1935-1945) და უცხოეთის საქმეთა მდივანი (1946), რამდენიმე ბრიტანული და უცხოური უნივერსიტეტის საპატიო დოქტორი. დაჯილდოებული იყო ბრიტანეთის იმპერიის ორდენით (1918), საპატიო კავალერთა ორდენით (1948), ვერცხლის პალმის თავისუფლების მედლით (აშშ, 1947), საპატიო ლეგიონის ორდენით (საფრანგეთი, 1950) და სხვ. ჰილი გარდაიცვალა ვირუსული ინფექციის გართულებებით 1977 წელს, 90 წლის ასაკში.
სქოლიო
კატეგორია:ბრიტანეთის იმპერიის ორდენის წევრები კატეგორია:საპატიო ლეგიონის ორდენის კავალრები კატეგორია:ნობელის პრემიის ლაურეატები ანბანის მიხედვით კატეგორია:ინგლისელი ნობელის პრემიის ლაურეატები
იზმითის ყურე
იზმითის ყურე (İzmit Körfezi) — ყურე მარმარილოს ზღვაში, მცირე აზიის (თურქეთის ჩრდილო-დასავლეთ ნაპირთან. სიგრძე 52 კმ, სიგანე შესასვლელთან 6 კმ, სიღრმე 183 მ-მდე. ყურის ჩრდილოეთი ნაპირი საკურორტო რაიონია (ანატოლიის რივიერა). იზმითის ყურეშია ნავსადგური იზმითი.
ლიტერატურა
კატეგორია:მარმარილოს ზღვის ყურეები კატეგორია:თურქეთის ყურეები
ლიმბურგ-ვაილბურგის რაიონი
ლიმბურგ-ვაილბურგის რაიონი (Landkreis Limburg-Weilburg) — რაიონი გერმანიაში. რაიონის ცენტრი — ქალაქი ლიმბურგი. რაიონი შედის ჰესენის ფედერალურ მხარეში. ექვემდებარება გისენის ადმინისტრაციულ ოლქს. იკავებს 738,48 კვ. კმ. ფართობს. მოსახლეობა შეადგენს 171 302 ადამიანს. მოსახლეობის სიმჭიდროვე — 232 ადამიანი/კვ.კმ-ზე. რაიონის ოფიციალური კოდი — 06 5 33.
რესურსები ინტერნეტში
კატეგორია:ჰესენის რაიონები
ქართული ტრადიციული საცხოვრებელი
ქართული ტრადიციული საცხოვრებელი — არქიტექტურული ნაგებობა (სახლი) გავრცელებული ქართველ ხალხში და გამოყენებული საცხოვრებელად.
ქართული ხუროთმოძღვრულ-ეთნოგრაფიული მასალის შედარებითმა კვლევამ ცხადყო რომ ადამიანის საცხოვრებელი იცვლებოდა გეოგრაფიული ზონალობის მიხედვით. გეოგრაფიული გარემოს გავლენა გარკვეულ კვალს აჩენდა ქართველი ხალხის საოჯახო და სამეურნეო ყოფას, მატერიალურ და სულიერ კულტურას.
საცხოვრებლის კლასიფიკაცია
განასხვავებენ ქართული ტრადიციული საცხოვრებლის შემდეგ ტიპებსა და ქვეტიპებს:
კოლხეთის დაბლობი
წნულკედლიანი ფაცხა — როგორც საცხოვრებლის ტიპი მიჩნეულია უძველესად. იგი XX საუკუნის 40-იან წლებამდე ფუნქციონირებდა საქართველოში. განასახვავებენ წრიული მოხაზულობისა და სწორკუთხოვან ფაცხებს. პიტაფიცარი — საცხოვრებელი სახლი აგებული ხის მოკლე ფიცრებით. პიტაფიცარის საფუძველი ქვებზე დაწყობილი ერთმანეთთან ჭდობით ჩამაგრებული ძელებისგანაა შედგენილი. ძელებში ამოჭრილ ღრმულებში ვერტიკალური დგარებია (ბოყვი) ჩასმული, რომელთა ორი მხარე ღრმადაა ამოღარული. პატიფიცარი ჩევულებრივ ერთგანყოფილებიანი და ორგანყოფილებიანი იგებოდა, თუმცა არსებობდა სამგანყოფილებიანიც.
ძელური ჯარგვალი — მრგვალი ან გაპობილი ძელებისგან ნაშენი ნაგებობა. ძირითადად ტყიანი რაიონებისათვის იყო დამახასიათებელი. ჯარგვალურად იგებოდა საცხოვრებელი, სამეურნეო და საინჟინრო ნაგებობანი.
აჭარული სახლი — ხის ორსართულიანი კონსტრუქცია რომელიც რამდენიმე სათავსოსაგან შედგება.
ლაზური სახლი — ჩვეულებრივ ორსართულიანია და მისი კედლები ქვითაა ამოყვანილი.
აღმოსავლეთ საქართველოს ბარი
დარბაზული სახლი  — აღმოსავლეთ საქართველოს ბარის რაიონებსა და სამხრეთ-აღმოსავლეთ საქართველოს ზეგანზე საცხოვრებლის ძირითადი სახე. მისი განმსაზღვრელი ძირითადი ელემენტი პირამიდული მოყვანილობის დაკიბული, საშუქ-საკვამური ერდოთი დასრულებული გვირგვინია. დარბაზის უცილობელი ატრიბუტია წინ მოქცეული დერეფანი, რომელიც სვეტებიან პორტიკს წარმოადგენს.
მიწურბანიანი საცხოვრებელი — აღმოსავლეთ საქართველოს ბარში გავრცელებული საცხოვრებელი. არსებობდა მიწურბანიანი საცხოვრებლის ორი ქვესახეობა: გომურა სახლი და თაკარებიანი ოდა. მათ შორის განსხვავება გადახურვის კონსტრუქციულ სისტემასა და ინტერიერის გადაწყვეტის თავისებურებაში გამოიხატებოდა.
საქართველოს მთიანეთი
კოშკური საცხოვრებელი — ქვით ნაგები მონუმენტური ნაგებობა, რომელშიც სამეურნეო, საცხოვრებელი და დაცვითი სათავსები ვერტიკალურ ჭრილშია განლაგებული. ქვედა სართული ცხოველთა სადგომს წარმოადგენდა, შუა საცხოვრებელს, ხოლო ბოლო სართული თავდაცვის ფუნქციას ასრულებდა.
კოშკიანი საცხოვრებელი კომპლექსი
გალავნიანი საცხოვრებელი კომპლექსი
სახლ-ბოსელი
კალოიანი სახლი
ორსართულიანი ბანიანი სახლი
მოქცეული სახლი — ფშავში გავრცელებული ერთსართულიანი სახოვრებელი სახლი ამოყვანილი ქვის მშრალი წყობით. იგი ერთი მთლიანი სათავსოს სახითაა წარმოდგენილი. მის სპეციფიკურ თავისებურეაბას წარმოადგენს გადახურვა, რომელიც ქართლური გვირგვინის მსგავსადაა გადაწყვეტილი. მოქცეულ სახლში გადახურვა ორი ვარიაციითაა წარმოდგენილი: პირველში გვირგვინს ჭერის მეოთხედი უკავია და აქედან გამომდინარე კერა უკანა კედლის ახლოსაა გამართული. მეორე ვარიანტში გვირგვინი სათავსოს ცენტრშია აღმართული და კერაც გვირგვინქვეშ, დედაბოძის ძირში იყო მოწყობილი.
ლიტერატურა
კატეგორია:საქართველოს არქიტექტურა კატეგორია:საცხოვრებელი ადგილი ქვეყნის მიხედვით
ვლადიმერ ნემსიწვერიძე
ვლადიმერ ნემსიწვერიძე (დ. 7 იანვარი, 1951, ტვიში) — ქართველი ინჟინერი.
ბიოგრაფია
1974 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი, სამშენებლო ნაკეთობებისა და კონსტრუქციების წარმოების ტექნოლოგიის სპეციალობით.
1974-1975 წლებში მსახურობდა საბჭოთა არმიის რიგებში. 1976-1978 წლებში იყო საქართველოს მშენებლობის სამინისტროს სამშენებლო-სამონტაჟო ტრესტ „საქსპეცმშენი“-ს უფროსი ინჟინერი. 1978-1982 წლებში იყო საქართველოს მშენებლობის სამინისტროს №4 სამშენებლო ტრესტის მოპირკეთების სამმართველოს სამუშაოთა მწარმოებელი. 1982-1984 წლებში იყო ქუთაისის საქალაქო საბჭოს აღმასკომის დაქვემდებარებაში არსებული სამშენებლო სამმართველო „ინჟმშენის“ სამუშაოთა მწარმოებელი. 1984-1986 წლებში ამავე საქალაქო საბჭოს აღმასკომის საწარმოო ტრესტ „წყალკანალის“ უფროსი სამუშაოთა მწარმოებელი (უბნის უფროსი). 1985-1987 წლებში მუშაობდა ქუთაისის საქალაქო საბჭოს აღმასკომის დაქვემდებარებაში არსებული №1 საბინაო-საექსპლუატაციო ტრესტის მთავარ ინჟინრად. 1987-1993 წლებში იყო ამავე ტრესტის მმართველი. 1993-1996 წლებში სამუშაოდ გადავიდა მოსკოვში, №6 სამშენებლო ტრესტის №125 სამშენებლო სამმართველოს უფროს სამუშაოთა მწარმოებლად (უბნის უფროსად). 1996-2006 წლებში იყო სამშენებლო ფირმა „ვიტმა- რემსერვისის“ მთავარი ინჟინერი. 2006-2016 წლებში მუშაობდა სამშენებლო ფირმა „მინსკაია-2“-ის უფროს სამუშაოთა მწარმოებლად (უბნის უფროსად). საქართველოში დაბრუნების შემდეგ, 2012 წლიდან მუშაობს შპს „ბკ კაპიტალსა“ და შპს „ბკ კონსტრაქშენში“ უფროს სამუშაოთა მწარმოებლად (უბნის უფროსად). მრავალწლიანი შრომითი საქმიანობისა და დამსახურებისათვის მიღებული აქვს საუწყებო ჯილდოები და საპატიო სიგელები.
რესურსები ინტერნეტში
კატეგორია:დაბადებული 7 იანვარი კატეგორია:დაბადებული 1951 კატეგორია:ქართველი ინჟინრები კატეგორია:საქართველოს პოლიტექნიკური ინსტიტუტის კურსდამთავრებულები
სიგის პრეფექტურა
სიგის პრეფექტურა (იაპ. 滋賀県) — პრეფექტურა იაპონიაში, რომელიც მდებარეობს კანსაის რეგიონში, ჰუნძულ ჰონსიუზე. სიგის პრფექტურის მოსახლეობა შეადგენს 1,412,916 ადამიანს (2015 წლის 1 ოქტომბრის მონაცემებით) და მას 4,017 კვადრატული კილომეტრის ფართობი უჭირავს. სიგის პრეფექტურას ესაზღვრება: ფუკუის პრეფექტურა - ჩრდილოეთით, გიფუს პრეფექტურა - ჩრდილო-აღმოსავლეთით, მიეს პრეფექტურა - სამხრეთ-აღმოსავლეთით და კიოტოს პრეფექტურა - დასავლეთით.
ისტორია
პრეფექტურალური სისტემის დამყარებამდე სიგა ცნობილი იყო როგორც ომის პროვინცია ან გოში. ომი იყო ნარასა და კიოტოს მეზობელი, დასავლეთ და აღმოსავლეთ იაპონიის შეერთების ადგილი. 667–672 წლებში იმპერატორმა ტენძიმ დააარსა სასახლე ოცუში. 742 წელს იმპერატორმა შამუმ დააარსა სასახლე შიგარაკში. ადრეულ ჰეიანის პერიოდში დაარსდა ენრიაკუ-ჯი, ტენდაის ცენტრი, ის იუნესკოს მსოფლიო კულტურული მემკვიდრეობის ძეგლია ძველი კიოტოს ტერიოტირიასთან ერთად.
შუა საუკუნეებში, როდესაც სასაკის კლანი მართავდა ომის, მმართველობა როკკაკუს, კიოგოკუს და აზაის კლანების ხელშიც გადავიდა. 1570-იან წლებში ოდა ნობუნაგამ დაიპყრო ომი და ააშენა აზუჩის ციხე ბივას ტბის აღმოსავლეთ სანაპიროებზე 1579 წელს. ტოდო ტაკატორა, გამო უჯისატო, ოიჩი, იოდო-დონი, ოჰაცუ და ოეიო ომის დამახასიათებელ ადგილებს წარმოადგენდა სენგოკუსპერიოდში. იმ დროს, ნინძები კოკაში ძალიან პოპულარულები იყვნენ.
2015 წელს სიგის გუბერნატორმა ტაიზო მიკაზუკიმ ჩაატარა გამოკითხვა, რომლის ფარგლებშიც მოქალაქეებს ჰკითხეს, ხომ არ თვლიან საჭიროდ პრეფექტურის სახელის შეცვლას, რაც ნაწილობრივ მის ტურისტულად მნიშნველოვან ქალაქად ჩამოყალიბებაზე მოახდენს გავლენას. მინი| სიგის პრეფექტურაში მდებარე ბივას ტბას სატელიტური ფოტო|მარცხნივ
გეოგრაფია
სიგას ესაზღვრება ფუკუის პრეფექტურა ჩრდილოეთით, გიფუს პრეფექტურა აღმოსავლეთით, მიეს პრეფექტურა სამხრეთ-აღმოსავლეთით და კიოტოს პრეფექტურა დასავლეთით.
იაპონიის უდიდესი ტბა ბივა ამ პრეფექტურის ცენტრში მდებარეობს. მას უკავია პრეფექტურის ტერიტორიის ერთი მეექვსედი. მდინარე სეტა ტბა ბივადან გამოედინება და კიოტოსთან ოსაკას ყურეში ჩაედინება. ეს ერთადერთი ბუნებრივი მდინარეა, რომელიც ტბიდან გამოდის. სხვა ბუნებრივი მდინარეების უმეტესობა ტბაში ჩაედინება. ბივას ტბის გარშემო ბევრი ლაგუნა იყო, მაგრამ მათი უმეტესობა 1940-იან წლებში განადგურდა. გადარჩენილ ლაგუნებს შორისაა ვეტლანდი (水郷) როელიც ომიჰაშიმანში მდებარეობს. ლაგუნა 2006 წელს შეირჩა პირველ მნიშვნელოვან კულტურულ ლანდშაფტად.
ტბა პრეფექტურას ოთხ ნაწილად ჰყოფს: კოჰოკუ (湖北ტბის ჩრდილოეთით), კოსეი (湖西, ტბის დასავლეთით) კოტო (湖東, ტბაის აღმოსავლეთით) და კონან (湖南, ტბის სამხრეთით).
სიგას კლიმატი მკვეთრად განსხვავდება ჩრდილოეთსა და სამხრეთს შორის. სამხრეთ შიგა, როგორც წესი, თბილია, მაგრამ ჩრდილოეთი შიგა, როგორც წესი, ცივია, რომელიც გამორჩეულია მაღალი თოვლით და მრავალი სათხილამურო მოედნით. ნაკანოკავაჩიში (სიგის ყველაზე ჩრდილოეთით მდებარე სოფელი), თოვლმა 5.6 მეტრს მიაღწია 1936 წელს.
2014 წლის 1 აპრილის მონაცემებით, პრეფექტურის მთლიანი მიწის 37% ბუნებრივ პარკებად იყო გამოცხადებული (ყველაზე დიდი პროცენტული მაჩვენებელი პრეფექტურებს შორის). აქ მდებარეობს ბივაკოს და სუზუკას კვაზი-ეროვნული პარკები; და კოტუს, კუცუკი- კაცურაგავას და მიქამი- ტანაკამი-შიგარაკის პრეფექტურული ბუნებრივი პარკები. [[ფაილი:Map_of_Shiga_Prefecture_Ja.svg|მარჯვნივ|მინი|სიგისს პრეფექტურის რუკა
ქალაქები
მინი| პრეფექტურის მთავრობის შენობა ოცუში|მარცხნივ|194x194პქ